Public procurement notice: Voluntary Ex Ante Transparency Notice
Published: 2019-12-05
Buyer: Forsvarsministeriets Materiel- og Indkøbsstyrelse
Country: DK
Contract type: Services
Procedure: Negotiated without a prior call for competition
CPV classification: 72000000
Estimated value: 10000000 DKK
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Forsvarsministeriets Materiel- og Indkøbsstyrelse har en kontrakt med Terma A/S om drift, vedligeholdelse og videreudvikling af Søværnets kampinformationssystem, som er installeret på Søværnets sejlende enheder, som blev indgået med Terma A/S i 2005 med udløb 31.12.2019. FMI har nu behov for at forlænge denne kontrakt med 2 måneder, således at den i stedet udløber 29.2.2020.
Søværnets nuværende kampinformationssystem C-Flex, som er installeret på Søværnets sejlende enheder, er leveret af Terma A/S. C-Flex systemet er opbygget som et specialiseret IT system, hvorfra hovedparten af skibenes våben- og sensorsystemer betjenes. C-Flex systemet bruges til at indsamle informationer fra skibets egne sensorer samt fra eksterne datakilder, der transmittere til skibet via satellit- eller radioforbindelser. Herudover anvendes C-Flex systemet til våbenbetjening, herunder at vælge mål, som skal bekæmpes og gøre skibets besætning i stand til at beslutte, hvilke våben der skal bruges. FMI har nu behov for at forlænge den eksisterende kontrakt med Terma A/S om drift, vedligeholdelse og videreudvikling af C-Flex systemet med 2 måneder. Kontrakttillægget (forlængelsen) omhandler således overordnet set et løbende support- og vedligeholdelsesansvar for C-Flex systemet samt løbende udvikling af systemet i 2 måneder yderligere.
Efter FMIs vurdering kan kontrakten (kontrakttillægget om forlængelse) på grund af tekniske årsager, og årsager der vedrører beskyttelse af enerettigheder, kun overdrages til Terma A/S. Det er alene Terma A/S, der har den fornødne tekniske indsigt i Søværnets kampinformationssystem (C-Flex systemet) samt rettigheder og dokumentation hertil, til at kunne supportere og vedligeholde systemet samt udvikle systemet. Udover at det - på grund af tekniske årsager - efter FMI's vurdering ikke ville være muligt for andre leverandører at foretage de nødvendige tekniske arbejder, herunder programmering, fejlretning mv., i systemet, ville det udgøre en immaterielretlig krænkelse af Terma A/S' rettigheder til C-Flex systemet, da sådant arbejde forudsætter løbende ændring af kildekode mv. i systemet. Det eneste alternativ til at anskaffe support, vedligehold og udvikling af C-Flex systemet hos Terma A/S ville for FMI være at udskifte Søværnets nuværende kampinformationssystem, som er bredt integreret og anvendt i Søværnets sejlende enheder. Dette vurderes dog på nuværende tidspunkt operativt uhåndterbart, da det bl.a. ville forudsætte, at Forsvarets skibe skulle sættes ud af drift i lange perioder, hvorved Forsvaret ikke ville kunne opfylde sine forpligtelser, herunder med hensyn til operativ tilstedeværelse nationalt og internationalt. Herudover ville omkostningerne hertil, herunder i form af personaleressourcer, efter FMI's vurdering stå i et sådant misforhold til omkostningerne ved at vedligeholde og udvikle det nuværende system, at dette i praksis ikke udgør et reelt alternativ.
FMI følger proceduren i klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk). Kontrakten vil ikke blive indgået før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Winner: Terma A/S
Award value: 10000000